Document ID: /roh_data/filtered/fineweb-2-filterrobots_roh.jsonl.gz/35508

Il gust da viagiar è turnà suenter la pandemia da corona: Asiatas ed Asiats fan puspè vacanzas en Svizra. Ed er las Svizras ed ils Svizzers fan puspè vacanzas en il lontan. Quai rapporta la «SonntagsZeitung».
Malgrà la guerra en l'Ucraina
Cunzunt turists da l’India, da l’Asia dal Sidost, la Corea dal Sid, ma er dals Stadis Unids vegnian puspè en Svizra. La tema che la guerra en l’Ucraina haja in effect pli grond sin la fidanza da viagiar en l’Europa dal Vest, na saja betg verifitgada, constatescha Svizra Turissem. Pervi da la politica da «Nulla Covid» da Peking manchian dentant anc adina ils turists da la China.
Pervi da la dumonda che saja creschida ferm, sajan ils organisaturs da viadis al limit, uschia la «SonntagsZeitung» vinavant.